Iepirkuma komisija ir saņēmusi no ieinteresētā piegādātāja jautājumus par iepirkuma 
“Virtuves sadzīves tehnikas piegāde sociālo mājokļu ēkai Rūpnīcas ielā 6, Rēzeknē”
Identifikācijas Nr. RN 2026/12, dokumentāciju

un sniedz atbildi

uz Pretendenta lūgumu precizēt iepirkuma dokumentāciju attiecībā uz Tehnisko specifikāciju/Tehnisko-finanšu piedāvājumu: 

	Kārtas numurs
	Jautājums
	Atbilde

	1.
	Izvērtējot tehniskajā specifikācijā noteiktās prasības un tirgū pieejamo preču sortimentu, lūdzam izvērtēt iespēju veikt zemāk minētos precizējumus, lai nodrošinātu plašāku konkurenci un lielāku atbilstošu piedāvājumu pieejamību, vienlaikus nesamazinot preču kvalitāti un funkcionalitāti.
Pozīcija – Iebūvējamā indukcijas plīts virsma
Tehniskajā specifikācijā noteikts:
•	platums – 28,4 cm;
•	garums – 51 cm;
•	dziļums – 5,4 cm;
•	jauda – 3700 W.
Vienlaikus tehniskajā specifikācijā ir noteikts, ka preces izmēriem pieļaujama novirze ±5 %, ja konkrētajā pozīcijā nav noteikta cita pielaide.
Tirgū pieejamo divu riņķu indukcijas plīts virsmu izmēri dažādiem ražotājiem var nedaudz atšķirties, saglabājot identisku funkcionalitāti, uzstādīšanas veidu un ekspluatācijas īpašības. Tāpat nelielas jaudas atšķirības nerada būtisku ietekmi uz iekārtas lietošanu.
Lūdzam izvērtēt iespēju precizēt prasības:
•	jauda – no 3500 W līdz 3800 W vai paredzēt jaudas pielaidi;
•	dziļums – 5,4 cm ±10 % vai norādīt "5,4 cm vai ekvivalents".
Minētās izmaiņas neietekmēs plīts virsmas funkcionalitāti, bet ievērojami paplašinās iespējamo piedāvājumu loku.
	
Lai veiktu pretendenta ieteiktos precizējumus, nodrošinot plašāku konkurenci un lielāku atbilstošu piedāvājumu pieejamību, vienlaikus nesamazinot un saglabājot Pasūtītājam nepieciešamo preču kvalitāti un funkcionalitāti, iepirkuma dokumentācijā (Tehniskajā specifikācijā/Tehniskajā-finanšu piedāvājumā) tiks veikti grozījumi.

	2.
	2. Pozīcija – Brīvi stāvošs ledusskapis
Tehniskajā specifikācijā noteikts:
•	vadība – mehāniska;
•	saldētavas tilpums – vismaz 80 l.
Veicot tirgus izpēti, secināms, ka lielākā daļa mūsdienu ledusskapju ar augstāku energoefektivitāti ir aprīkoti ar elektronisko vadību, kas nodrošina precīzāku temperatūras regulēšanu un nav funkcionāli sliktāka par mehānisko vadību.
Tāpat ledusskapju modeļiem, kuru augstums ir 160–180 cm un platums 54–55 cm, ļoti bieži saldētavas lietderīgais tilpums ir 70–79 litru robežās, vienlaikus nodrošinot lielāku kopējo lietderīgo tilpumu un augstāku energoefektivitātes klasi.
Lūdzam izvērtēt iespēju precizēt prasības:
•	"Vadība mehāniska" aizstāt ar "Vadība mehāniska vai elektroniska";
•	"Saldētavas tilpums vismaz 80 l" aizstāt ar "Saldētavas tilpums vismaz 70 l".
Šādas izmaiņas neradīs būtisku ietekmi uz preces lietošanas īpašībām, taču ļaus iesniegt vairāk konkurētspējīgu un kvalitatīvu piedāvājumu.
	
Lai veiktu pretendenta ieteiktos precizējumus, nodrošinot plašāku konkurenci un lielāku atbilstošu piedāvājumu pieejamību, vienlaikus nesamazinot un saglabājot Pasūtītājam nepieciešamo preču kvalitāti un funkcionalitāti, iepirkuma dokumentācijā (Tehniskajā specifikācijā/Tehniskajā-finanšu piedāvājumā) tiks veikti grozījumi

	3.
	3. Precizējums par izmēru pielaidēm
Lūdzam papildus apstiprināt, ka visām pozīcijām, kurām nav atsevišķi noteikta cita pielaide, tiek piemērota tehniskajā specifikācijā jau norādītā prasība:
"Preces specifikācijā norādītajiem izmēriem pieļaujamā pielaide ir ±5 %, ja pozīcijā nav norādīta cita pielaide."
Tas nodrošinās viennozīmīgu prasību interpretāciju un vienlīdzīgu attieksmi pret visiem pretendentiem.
Ņemot vērā iepriekš minēto, lūdzam izvērtēt tehniskās specifikācijas precizēšanu, saglabājot Pasūtītāja vajadzībām nepieciešamo funkcionalitāti un kvalitātes prasības, vienlaikus veicinot konkurenci un efektīvāku iepirkuma norisi.
	Lai veiktu pretendenta ieteiktos precizējumus, nodrošinot plašāku konkurenci un lielāku atbilstošu piedāvājumu pieejamību, vienlaikus nesamazinot un saglabājot Pasūtītājam nepieciešamo preču kvalitāti un funkcionalitāti, iepirkuma dokumentācijā (Tehniskajā specifikācijā/Tehniskajā-finanšu piedāvājumā) tiks veikti grozījumi

	4.
	Lūgums precizēt, vai piegādājamā tehnika būs jāuznes uz kādu konkrētu ēkas stāvu?

	Ēkai ir 2 stāvi. Iespējama piegādājamo preču uznešana ēkas 2.stāvā.



